Държавен вестник, бр. 67, 2010 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  67
3.9. При извършване на неврохирургични 
намеси със среден и голям обем неврохи­
рургичният екип трябва да разполага с добре 
оборудвана патоморфологична лаборатория и 
квалифициран патоморфолог.
3.10. Оперативната находка, видът на при­
ложената операция, както и евентуалните 
интраоперативни компликации се отразяват в 
оперативен протокол. Оперативният протокол 
има титулна част. В протокола се описва избра­
ният оперативен достъп, установената опера­
тивна находка, извършените интраоперативни 
диагностични процедури, обосновка за избрания 
оперативен подход, описание на техническите 
етапи на извършваната неврохирургична намеса, 
резултатите от интраоперативните патоморфо­
логични изследвания, намерените усложнения и 
взетите спрямо тях мерки, описание на поста­
вените дренажи и условията при завършване на 
операцията. Уместно е използването на схеми 
при сложна интраоперативна находка. 
3.11. В историята на заболяването операторът 
и анестезиологът отразяват назначенията за 
следоперативни изследвания и необходимите 
медикаменти, техния обем и дозировка. 
4. Следоперативен период
4.1. Неврохирургичният екип осигурява по­
стоянно наблюдение в следоперативния период 
на локалния статус и общото състояние на 
болния, на количеството и вида на отделяните 
през дренажите секрети, на жизнени показатели 
и лабораторните отклонения. При поставяне на 
пациента в отделение за интензивно лечение 
следоперативният контрол и мониториране се 
извършват съвместно от анестезиологичен и 
неврохирургичен екип по съгласуван протокол. 
4.2. Следоперативното наблюдение, грижи 
и изписване на пациентите след еднодневна 
неврохирургия се извършват от лекарския и 
сестринския персонал, осъществили анестезията 
и операцията. Същият екип осигурява качествен 
контрол на болката, договаря необходимостта и 
системата за контролно наблюдение и преглед. 
4.3. Неврохирургът-оператор провежда нев­
рохирургичното наблюдение, определя срока за 
отстраняване на дренажи, сонда, катетър и др., 
извършва контрол на неврохирургичната рана 
и определя вида на необходимата превръзка, 
както и условията за изписване, домашно на­
блюдение и контрол след изписването – крат­
косрочен или дългосрочен. При показания той 
определя необходимостта от диспансеризация 
или рехабилитация. 
Раздел VI
Необходимо оборудване за изпълнение на ру­
тинни и специфични неврохирургични дейности
1. Неврохирургичен кабинет в амбулато­
рия за специализирана медицинска помощ: 
кушетка за амбулаторни прегледи, стетоскоп, 
апарат за артериално налягане, негативоскоп, 
като превързочната на кабинета е оборудвана 
с висока кушетка или манипулационна нев­
рохирургична маса, неврохирургичен инстру­
ментариум за превръзки и малки амбулаторни 
операции, допълнителен източник на светлина 
(подвижна еднолампова операционна лампа), 
сух стерилизатор, който не е задължителен 
при възможност за ползване на система за 
централна стерилизация.
2. Оборудване на НХО/НХК:
2.1. Стандартно оборудване на НХО/НХК: 
ЕКГ апарат, дефибрилатор, монитори, перфу­
зори, негативоскоп.
2.2. Неврохирургичен инструментариум 
за осъществяване на септични и асептични 
превръзки, колички за септични и асептични 
превръзки.
2.3. Неврохирургични консумативи, превър­
зочни материали.
2.4. Системи за аспирация, за сгъстен въздух, 
за кислород.
2.5. Болнични легла, реанимационни легла.
2.6. Болнични шкафове и гардероби, осве­
тителни тела.
2.7. Средства за поддържане на текущи 
дезинфекции.
3. Операционна зона (зала, зали, блок)
3.1. Оборудването във всяка операционна 
зала включва:
a) операционна маса, отговаряща на специ­
фичните изисквания, необходими за типа на 
извършваните неврохирургични намеси;
б) операционна лампа – основна, осигуря­
ваща концентрирано осветление на операци­
онното поле;
в) сателитно осветително тяло, вкл. под­
вижна лампа;
г) електрокаутер и биполарна коагулация;
д) система за аспирация – централна, както 
и чрез допълнителна вакуумна помпа;
е) анестезиологичен апарат, анестезиоло­
гични консумативи;
ж) неврохирургичен операционен микроскоп, 
рентгенов апарат – С-рамо, неврохирургични 
консумативи, инструменти, превързочни ма­
териали.
3.2. Неврохирургичен инструментариум, 
специфичен според вида на изпълняваната 
оперативна намеса:
3.2.1. Гръбначни и гръбначномозъчни трав­
ми – рентгенов апарат С-рамо, системи за спи­
нална стабилизация – предна, задна, странична;
3.2.2. Съдова неврохирургия – ангиограф за 
пероперативен контрол и за ендоваскуларни 
интервенции, ултразвуков апарат;
3.2.3. Функционална неврохирургия – рамко­
ва или безрамкова стереотаксична (невронави­
гация) система, радиочестотна термокоагулация, 
електрокортикография, кортикална стимулация. 
3.3. Препоръчително е операционната зона 
(блок, зали) да разполага с миялна машина за 
инструменти.